I. BEVEZETÉS A főiskoláról kikerülve, 1996-óta folyamatosan dolgozom, óvodapedagógusként. Munkámban fontos a szakmai megújulás, és hitelesség, melyek számomra párosulnak az őszinteséggel és valószerűséggel. Célom a minőség megtartása, kreatív gondolkodással együtt, amelyek egyéni, belső szükségleteim is. 2007-ben szereztem meg az első szakvizsgámat mentálhigiéné szakon, mert pedagógusként fontosnak tartom az önismeretet, önkritikát, ahhoz, hogy fejlődni, változni tudjunk, -hogy tisztában legyünk értékeinkkel, érzéseinkkel, érzelmeinkkel, szerepeinkkel, kapcsolatainkkal, nem utolsó sorban a gyermekekért. Véleményem szerint a „jó” pedagógusnak, magas fokú empátiával kell rendelkeznie ahhoz, hogy, aktívan, érzékenyen, megfelelő „én-erővel”, felelősséggel végezhesse munkáját, a változásokkal szemben . Hiszem, hogy „…csak az lehet jó nevelés, mely kölcsönösségen alapszik, és amelyik a nevelőt is neveli.” /Horgas B.- Levendel J./ Ezért kezdtem el idén januárban egy újabb szakvizsgás képzést, -közoktatás vezetői szakon, mert a szakma iránti elkötelezettségemet, illetve eddigi tudásomat szeretném kiegészíteni, a kapott többlettudással. Pályám során másfél évet dolgoztam tagóvoda vezetőként, és kétszer egy évet munkaközösség vezetőként is. Eddig három intézményben dolgoztam: - az első intézményben 1996-2002. december 31.-ig (hat év három hónap), - a másodikban 2003. január 01.-2009. augusztus 31.-ig (öt év nyolc hónap), - a harmadikban 2009. szeptember 01.-től jelenleg is (négy év…). Mindhárom intézményváltás, változás volt az életemben, emberileg és szakmailag. A három intézmény:  három különböző környezetben létezik,  három különböző programmal dolgozik,  három különböző vezetői stílussal,  három különböző vezetői stratégiával rendelkezik,  három különböző módon kezelte a fejlődés és a minőség kérdését. A három intézmény, szakmai minőségében, felkészültségében, három különböző szintet képvisel. E három intézményben a változásoknak haszonélvezője, okozója és szenvedője is voltam, és vagyok jelenleg is. Egy valamiben viszont nem változtam. Szakmai elkötelezettségem most is ugyanaz.
Networked Digital Library of Theses and Dissertations